|  |  |  |
| --- | --- | --- |
| ที่ มท ๐๘๐๙.๒/ |  | กระทรวงมหาดไทย  ถนนอัษฎางค์ กทม. ๑๐2๐๐ |

พฤศจิกายน 2562

เรื่อง การคัดเลือกกรรมการผู้แทนเทศบาลในคณะกรรมการกลางพนักงานเทศบาล (ก.ท.) แทนตำแหน่งที่ว่าง

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาประกาศกระทรวงมหาดไทย จำนวน 1 ชุด

2. กำหนดการประชุมฯ จำนวน 1 ชุด

3. แบบรายงานผลการคัดเลือกผู้แทนฯ จำนวน 1 ชุด

ด้วยปลัดเทศบาลที่เป็นกรรมการผู้แทนเทศบาลในคณะกรรมการกลางพนักงานเทศบาล (ก.ท.) พ้นจากตำแหน่ง กระทรวงมหาดไทยจึงได้ประกาศกำหนด วัน เวลา และสถานที่เพื่อคัดเลือกกรรมการผู้แทนเทศบาล ในคณะกรรมการกลางพนักงานเทศบาล (ก.ท.) จำนวน 1 คน รายละเอียดปรากฏตามสิ่งที่ส่งมาด้วย

ดังนั้น เพื่อให้การคัดเลือกกรรมการผู้แทนเทศบาลในคณะกรรมการกลางพนักงานเทศบาล (ก.ท.) เป็นไปด้วยความเรียบร้อยตามที่กฎหมายกำหนด จึงขอให้จังหวัดดำเนินการ ดังนี้

1. ดำเนินการคัดเลือกปลัดเทศบาลซึ่งเป็นผู้แทนในระดับจังหวัด จังหวัดละ 1 คน ไปคัดเลือกกรรมการผู้แทนเทศบาลในคณะกรรมการกลางพนักงานเทศบาล (ก.ท.) โดยให้จังหวัดดำเนินการคัดเลือกปลัดเทศบาลซึ่งเป็นผู้แทนในระดับจังหวัด ในวันพฤหัสบดีที่ 14 พฤศจิกายน 2562 และให้รายงานผล การคัดเลือกปลัดเทศบาลซึ่งเป็นผู้แทนในระดับจังหวัดไปยังกรมส่งเสริมการปกครองท้องถิ่น กระทรวงมหาดไทยทราบทันที ตามแบบรายงานผลการคัดเลือกผู้แทนที่ส่งมาพร้อมนี้ ทางโทรสารหมายเลข ๐-2241-9055 หรือทาง e-mail : talaliktikkoky@hotmail.com

2. แจ้งปลัดเทศบาลซึ่งเป็นผู้แทนในระดับจังหวัดเข้าร่วมประชุมเพื่อคัดเลือกกันเอง เป็นกรรมการผู้แทนเทศบาลในคณะกรรมการกลางพนักงานเทศบาล (ก.ท.) แทนตำแหน่งที่ว่าง โดยให้ลงทะเบียนรายงานตัว ในวันอังคารที่ 26 พฤศจิกายน 2562 ณ ห้องประชุม 5501 อาคาร 5 ชั้น 5 กรมส่งเสริมการปกครองท้องถิ่น รายละเอียดปรากฏตามสำเนาประกาศกระทรวงมหาดไทยที่ส่งมาพร้อมนี้ ทั้งนี้ การประชุมดังกล่าวไม่อาจมอบหมายผู้อื่นเข้าประชุมแทน

จึงเรียนมาเพื่อพิจารณาดำเนินการต่อไป

ขอแสดงความนับถือ

ปลัดกระทรวงมหาดไทย

ร.ปมท.................................

อสถ.....................................

ร.อสถ..................................

ผอ.สน.บถ...........................

ผอ.กง.มบ..............................

หน.ฝ..................................

จนท....................................

ผู้ประสานงาน อัจฉราภรณ์

089-810-5861

กรมส่งเสริมการปกครองท้องถิ่น

สำนักพัฒนาระบบบริหารงานบุคคลส่วนท้องถิ่น

กลุ่มงานมาตรฐานทั่วไปการบริหารงานบุคคลส่วนท้องถิ่น

โทร ๐-๒๒๔๑-๙๐๐๐ ต่อ 4218

ผู้ประสานงาน อัจฉราภรณ์ อนุสุเรนทร์ 08-9810-5861

****

ประกาศกระทรวงมหาดไทย  
 เรื่อง กำหนดวัน เวลา และสถานที่ในการคัดเลือกกรรมการผู้แทนเทศบาล   
 ในคณะกรรมการกลางพนักงานเทศบาล (ก.ท.) แทนตำแหน่งที่ว่าง   
 .............................

ด้วยนางฐิตินันท์ เจริญอาจ ปลัดเทศบาลเมืองบึงยี่โถ อำเภอธัญบุรี จังหวัดปทุมธานี กรรมการผู้แทนเทศบาลในคณะกรรมการกลางพนักงานเทศบาล (ก.ท.) พ้นจากตำแหน่งเนื่องจากเกษียณ อายุราชการ

อาศัยอำนาจตามความในข้อ 8 ของประกาศคณะกรรมการมาตรฐานการบริหารงานบุคคล ส่วนท้องถิ่น เรื่อง กำหนดหลักเกณฑ์และเงื่อนไขการคัดเลือกผู้แทนองค์การบริหารส่วนจังหวัด ผู้แทนเทศบาล ผู้แทนองค์การบริหารส่วนตำบล และกรรมการผู้ทรงคุณวุฒิ ในคณะกรรมการกลางข้าราชการองค์การบริหาร ส่วนจังหวัด คณะกรรมการกลางพนักงานเทศบาล และคณะกรรมการกลางพนักงานส่วนตำบล พ.ศ. 2543 จึงประกาศกำหนดการคัดเลือกกรรมการผู้แทนเทศบาลในคณะกรรมการกลางพนักงานเทศบาล (ก.ท.) แทนตำแหน่งที่ว่าง ดังนี้

1. กำหนดวัน เวลา เพื่อให้ผู้ว่าราชการจังหวัดประชุมคัดเลือกปลัดเทศบาลซึ่งเป็นผู้แทน ในระดับจังหวัดๆ ละ 1 คน เพื่อทำหน้าที่คัดเลือกกรรมการผู้แทนเทศบาลในคณะกรรมการกลางพนักงานเทศบาล (ก.ท.) ในวันพฤหัสบดีที่ 14 พฤศจิกายน 2562 กรณีมีเหตุจำเป็นอาจเลื่อนการประชุมได้ไม่เกิน วันพุธที่ 20 พฤศจิกายน 2562

2. กำหนดวัน เวลา และสถานที่ประชุมปลัดเทศบาลซึ่งเป็นผู้แทนในระดับจังหวัด เพื่อคัดเลือกกันเองเป็นกรรมการผู้แทนเทศบาลในคณะกรรมการกลางพนักงานเทศบาล (ก.ท.) แทนตำแหน่งที่ว่าง ในวันอังคารที่ 26 พฤศจิกายน 2562 เวลา 09.00 น. เป็นต้นไป ณ ห้องประชุม 5501 อาคาร 5 ชั้น 5 กรมส่งเสริมการปกครองท้องถิ่น ตามกำหนดการดังนี้

- เวลา 09.00 – 09.30 น. ลงทะเบียน

- เวลา 09.30 น. เป็นต้นไป ดำเนินการคัดเลือก

จึงประกาศให้ทราบโดยทั่วกัน

ประกาศ ณ วันที่ พฤศจิกายน พ.ศ. 2562

ร.ปมท. ....................

อสถ. ........................

ร.อสถ…………….……

ผอ.สน.บถ………..….

ผอ.กง.มบ……………….

หน.ฝ…….………….....

จนท.

ผู้ประสานงาน อัจฉราภรณ์

โทร. 08-9810-5861

ปลัดกระทรวงมหาดไทย

**กำหนดการประชุมปลัดเทศบาล**

**เพื่อคัดเลือกเป็นกรรมการผู้แทนเทศบาล** **ในคณะกรรมการกลางพนักงานเทศบาล (ก.ท.)**

**แทนตำแหน่งที่ว่าง**

**วันอังคารที่ 26 พฤศจิกายน 2562 เวลา 09.00 น.**

**ณ ห้องประชุม 5501 อาคาร 5 ชั้น 5 กรมส่งเสริมการปกครองท้องถิ่น**

...........................................................

- เวลา 09.00 – 09.30 น. ลงทะเบียน

- เวลา 09.30 น. เป็นต้นไป ดำเนินการคัดเลือก

**\* ลงทะเบียน**

\* ลงทะเบียนรับรายงานตัวและรับบัตรประจำตัว

\* ปลัดเทศบาล ซึ่งเป็นตัวแทนแต่ละจังหวัดเข้าร่วมประชุม

\* ประธานเดินทางมาถึงที่ประชุม

\* ประธานเปิดการประชุม

\* เลขานุการในการประชุมชี้แจงหลักเกณฑ์และเงื่อนไขขั้นตอนการคัดเลือก

**\* ดำเนินการคัดเลือก**

\* นับองค์ประชุม

\* เสนอรายชื่อปลัดเทศบาลที่สมควรเป็นกรรมการผู้แทนเทศบาล ในคณะกรรมการกลางพนักงานเทศบาล (ก.ท.)

\*แต่งตั้งกรรมการการตรวจนับคะแนน

\* แจกบัตรลงคะแนน

\* ลงคะแนน

\* นับคะแนน

\* ประกาศผลการคัดเลือก

**\* ปิดการประชุม**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ผอ.สน.บถ...........................

ผอ.กง.มบ..............................

หน.ฝ..................................

จนท....................................

ผู้ประสานงาน อัจฉราภรณ์

089-810-5861

**แบบรายงานผลการคัดเลือกผู้แทนปลัดเทศบาล**

**เพื่อทำหน้าที่คัดเลือกกรรมการผู้แทนเทศบาลในคณะกรรมการกลางพนักงานเทศบาล (ก.ท.)**

**แทนตำแหน่งที่ว่าง  
ในวันอังคารที่ 26 พฤศจิกายน 2562**

**จังหวัด...........................................**

**รายชื่อผู้แทนปลัดเทศบาลในระดับจังหวัด**

|  |  |  |  |
| --- | --- | --- | --- |
| **ประเภทผู้แทน** | **ผู้ได้รับเลือก** | | **เบอร์โทรศัพท์** |
| **ชื่อ – สกุล** | **สังกัด** |
| **ปลัดเทศบาล** |  |  |  |

**เหตุการณ์ ( ) จังหวัดดำเนินการคัดเลือกผู้แทนระดับจังหวัด วันพฤหัสบดีที่ 14 พฤศจิกายน 2562  
 ( ) ไม่ปกติ เพราะ (ระบุการแก้ไขปัญหาด้วย) .................................................................  
...............................................................................................................................................................**

**ตรวจสอบแล้วถูกต้อง**

**(....................................)  
 ตำแหน่ง...........................................**